ჰანიბალი

ჰანიბალი არის წითელი ლოტუსის ერთ–ერთ წევრი, რომელიც საკუთარი თავის შესაცნობად სამყაროს სხვადასხვა რეგიონებში მოგზაურობს.

საყვარელი ფრაზა– "უკვე გითხარით რა არის სიგიჟე?!"

## ადრეული წლები

ჰანიბალი თავდაპირველად იყო ცნობილი, როგორც აიდარი (მთვარეული). სახელი მშობლებმა დაარქვეს, მაგრამ არა პირდაპირ დაბადებისთანავე, როგორც ეს მის ძმებს ერგოთ, არამედ ექვსი წლის ასაკში, როდესაც მშობლებმა შენიშნეს მისი უჩვეულო უნარი, ძილში სიარულისა და საუბრის.
აიდარი მთვარესთან იყო დაკავშრებული უცნაური ძალებით, თავიდან ეს მშობლებს აშინებდათ, მაგრამ სულ მალე შეეჩვივნენ და ისწავლეს ასეთ მდგომარეობაში მისი კონტროლი. ისინი ბავშვს ორმოც კილოიანი ჯაჭვებით აბამდნენ ყოველ ღამე, რომლებიც მკვდარ მიწებზე აიდარის მამის მიერ იყო დამზადებული. აიდარის მამა მჭედელი იყო რეიხენბერგის პატარა სოფელში.

აიდარი ბავშვობიდანვე ოჯახის გარიყულ წევრად ითვლებოდა და მას მონსტრად და შეჩვენებულად აღიქვამდნენ. ხშირად ძმების გამოც და თავად მამის შეცდომების გამოც კი თავად ისჯებოდა. ერთ ღამეს აიდარმა გადაწყვიტა არდენფორტაზე დამჯდარიყო. ამ საქციელმა გააღიზიანა აიდარის მამაც და ძმებიც, რომლებმაც გამთენიისას აიდარი დასაჯეს. არდენფორტას ფრთები მოკვეთეს, აიდარს სახეზე რამდენიმე კაუჭი ჩაასეს და ჯაჭვებით იგივე კაუჭები შუბებით ჩაამაგრეს არდენფორტას სხეულში. თორმეტივე ძმამ მიიღო ამაში მონაწილეობა. გააფთრებული არსება ტკივილისგან მიქროდა და აიდარსაც ჯაჭვებით მიათრევდა, რომელსაც სისხლი და ცრემლებით მთელი სხეული დასველებოდა. შედეგად, აიდარს სახეზე საზარელი ნაიარევები დარჩა, რომელიც მას მუდამ ახსენებს ძმებისა და მშობლების სისასტიკეს.

## ნეკრომანსერი

ცამეტი წლის ასაკში აიდარმა მთვარეულობის პროცესსში ჯაჭვები აიხსნა და მთელი სოფელი ამოხოცა, ხოლო წარსულის დასავიწყებლად და თავის დასამალად ჰანიბალი შეირქვა, სოფელი დატოვა და სამოგზაუროდ გაეშურა.

ჰანიბალმა მკვდარ მიწებზე მოგზაურობა და ცოდნის გაღრმავება დაიწყო. წლებთან ერთად სიბრძნე ემატებოდა და თავის კონტროლსაც სულ უფრო და უფრო ავითარებდა. სწორედ მაშინ როდესაც თვრამეტ წელს მიაღწია ხუთ წლიანი მოგზაურობის შემდეგ მიაგნო ჩარლზ ეუსტასს. მოხუცებული მკვდარ მიწებზე ყოველგვარ ცოდნას ფლობდა და წიგნების სახით ინახავდა საკუთარ ქოხში. ჰანიბალი გაეცნო წიგნებში დაწერილ ყველა ისტორიას და ყველა დეტალს, რის შემდეგაც გადაწყვიტა ნეკრომანსიით დაკავებულიყო. ასეთი გზით ის შეძლებდა მოხეტიალე მკვდრების გაკონტროლებას. ჰანიბალმა გადაწყვიტა ასეთი გზით ახალი ოჯახი შეექმნა - რასაც ჩარლზი ეწინააღმდეგებოდა, მაგრამ ამის მიუხედავად ორიოდე წელში ჰანიბალი სრულად დაეუფლა ნეკრომანტიკას და პირველი ვიზეც ეს გამოცადა იყო ჩარლზი. ოცი წლის ჰანიბალმა ჩარლზი მოკლა და მისი სხეული ნეკრომანსიით დაიმორჩილა.

## ჰანიბალის იმპერიის აღზევება და დაცემა

ჰანიბალმა თავისი ნეკრომანტული ძალებით სცადა უკვდავთა იმპერის აღორძინება. მან მალე დაიმორჩილა ასობით მკვდარი და იოლად დაამყარა კონტროლი მკვდარი მიწების რამდენიმე მნიშვნელოვან რეგიონზე. ჰანიბალი მუდამ ჩრდილში იყო და არ ამხელდა ვინაობას. ჩარლზ ეუსტასი მუდამ მასთან ერთად იყო და ემსახურებოდა, როგორც ერთგული მრჩეველი. მისი დარიგებებითა და ცოდნით ჰანიბალმა შეძლო მკვდრების შორ დისტანციაზე მართვაც, რის შედეგადაც ხშირად უტევდა ადამიანთა და სხვა რასების ქალაქებსა და დასახლებებს.

ადამიანებისა და ჯუჯების გაერთიანებულმა რაზმებმა მზის რისხვიდან მ.რ.-დან 333 წელს გადაწყვიტეს მკვდარ მიწებზე ჯვაროსნული ლაშქრობის მოწყობა, რადგან ჰანიბალის რაზმების დაჯგუფებმა მათ მიწებსაც მიაღწიეს და მათი ხოცვა დაიწყეს. გაერთიანებულმა ალიანსმა მიაღწია მკვდარ მიწებს. ამ ლაშქრობის მთავარ მიზნად კონტროლის წყაროს, ანუ ჰანიბალის პოვნა და განადგურება იყო დასახული, თუმცა ჰანიბალი ვერაფრით იპოვეს და გდაწყვიტეს მკვდარი მიწები მაგიით ჩაეკეტათ.

მიუხედავად მაგიური ბარიერისა, ჰანიბალმა თავი დააღწია მკვდარ მიწებს და ადამიანთა რაზმში გარეულემა გამოაღწია მკვდარ მიწებს. ჩარლზი, უამრავ მკვდართან ერთა მკვდართა მიწებზე ჩაიკეტა, ჰანიბალმა კი მოგზაურობა დაიწყო საკუთარი თავის შესაცნობად.